**TJEKLISTE:** *ARGUMENTATIVE ESSAYS*

**FORMALIA**

* I sidehovedet står: mit navn, skolens navn, dato, fag.

(Til eksamen står mit eksamensnummer)

* I sidefoden er angivet ‘page X of Y’.
* Jeg har hverken skrevet for mange eller for få ord.
* Min argumentation er baseret på kildematerialet.
* Jeg henviser korrekt til kilderne.
  + Mine referencer er angivet korrekt (forfatter, titel, årstal, linjenummer/tidsangivelse)

**LAYOUT**

* Når jeg kigger ned over min tekst, giver det mening hvordan den er sat op, og den ser overskuelig ud.
* Min tekst ligner et essay.
  + Den har en overskrift (som ikke er et spørgsmål).
  + Den har ingen underoverskrifter.
* Det er tydeligt, hvornår ét afsnit slutter, og det næste begynder.

**SPROG + STRUKTUR**

* Jeg skriver i et formelt sprog, bl.a. ved at undgå slang og sammentrækninger.
* Jeg har læst teksten igennem for sproglige fejl en ekstra gang.
* Jeg undgår sprogligt at referere til mig selv for ofte.
* Min tekst er sammenhængende og velstruktureret.
  + Den røde tråd er tydelig.
  + Teksten er inddelt i passende afsnit.
* Jeg har evt. anvendt feedback, jeg har fået på mine afleveringer.

**ESSAYETS INDHOLD**

* Jeg har formuleret et godt **thesis statement** i indledningen, der præcist og kortfattet (én sætning) fortæller, hvad min faglige holdning er, og hvad jeg vil argumentere for.
* Jeg har skrevet en god indledning, der:
  + griber læserens opmærksomhed
  + introducerer emnet på en god måde
* Jeg har skrevet en god konklusion, der:
  + opsummerer opgavens væsentlige pointer i forhold til mit thesis statement
  + sætter emnet i en større kontekst og/eller perspektiverer til andre sager
  + afrunder teksten på en god og elegant måde.
* Alle mine body-afsnit (afsnittene mellem indledning og konklusion) er gode, fordi:
  + hvert body-afsnit udfolder ét (og kun et!) argument, der relaterer til emnet og mit thesis statement.
  + det allerede fra body-afsnittets første linje fremgår tydeligt, hvad dét afsnit handler om.
  + afsnittene inddrager relevant data (eksempler, citater, statistik) fra kildematerialet.
* Jeg har fundet nogle gode passager i kilderne, som jeg citerer og kommenterer på.
* Jeg har både forholdt mig til argumenter for og imod sagen.
  + Men det er hele vejen igennem tydeligt, hvad min egen faglige holdning er.
* Min overskrift hænger sammen med mit thesis statement og giver læseren lyst til at læse videre.